Vetőverseny

Ellenőröknek

Összeállította: dr. Szieberth Dénes

Az ellenőrnek tisztában kell lennie a teljes folyamattal, tehát át kell tanulmányozni minden mozzanatot, szándékot, amely a versenyzőt motiválja, vagy amelyet szívesen elhagyna a versenyzés során. Nem róható fel a versenyző bűnéül, ha ki akarja használni a kiskapukat és „útvonal-rövidítéseket” (mindenkinek mindenre lehet egy jobb ötlete), de nem szabad megengedni a szabályzat megszegését!

Az ellenőrzés folyamata:

* Az ellenőr felveszi a kapcsolatot a versenyzővel, miután megkapja az értesítést az ellenőrzés időpontjáról, s pontosítja a találkozás helyét és időpontját
* A versenytérképen ellenőrzi a parcella pozícióját és a bejegyzett adatokat
* A helyszínre kiérkezve ellenőrzi, hogy a bejegyzett koordináták és a helyszín koordinátái egyeznek-e
* Szemre vételezi a területet, s véleményt alkot a művelési módról. Amennyiben a bejegyzéshez viszonyítva jelentős eltérést tapasztal a jegyzőkönyvben erre vonatkozó megjegyzést tesz. Pl.: a bejegyzésben „mulcsművelés” található, viszont sem a felszínen, sem a magágyban nincs nyoma a mulcsnak.
* A méréseket és megfigyeléseket fotókkal illusztrálja, amelyeket az Ellenőrzési Naplóval együtt megküld a Versenybizottságnak
* Kijelöli a mintaterületeket és elvégzi a felmérést a megadott szempontok szerint:

. táblázat: a sortávolság és a mintatér hosszának meghatározása

|  |  |
| --- | --- |
| Ha a sortávolság, cm | A mintatér hossza, méter |
| 0,5 | 6 |
| 0,75 | 4 |
| 0,762 | 3,93 |

. táblázat: A vetősorok és a mintatereken megszámolandó sorok száma (minden második sor)

|  |  |
| --- | --- |
| sorok száma | megszámolt sorok\* |
| 6 | 3 |
| 8 | 4 |
| 12 | 6 |

\*minden második sor

* Felvételezendő adatok:
	+ Benyomások: talajállapot, gyomosság, elszíneződés, stb.
	+ Vetésmélység: Táblázat szerint (a mag és az első nódusz közötti távolság+2,5 cm
	+ Tőszám
	+ Tőtávolság a növények között
	+ Ikervetések száma (10 cm-nél kisebb tőtávok, számolással az Excelben)
	+ Hiányhelyek száma (25 cm-nél nagyobb távolság, számolással az Excelben)
	+ Károsított (pl.: drótféreg, mocskospajor, fritlégy, kukoricabarkó, kidőlt, leharapott, …stb.) növények száma a számolt sorokban
	+ Fejlődésben lemaradt növények száma a számolt sorokban
* Elkészíti az Ellenőrzési Naplót és aláíratja a versenyzővel.
* Az Ellenőrzési Naplót elektronikusan, majd postán elküldi a Versenybizottságnak.
* Amennyiben a tőszámlálás és tőeloszlás felmérése erre fejlesztett eszközökkel (légi vagy szántóföldi drónok, kézi eszközök) történik, az ezek által készített fájlt küldi be, feldolgozásra.

# Az ellenőrzés módszertana:

Ellenőrzés hagyományos módon:

Kellékek és eszközök:

* Helymeghatározáshoz szükséges GPS alapú eszköz
* Kinyomtatott Ellenőrzési Napló, vagy Számítógép és nyomtató az elektronikus napló kezeléséhez
* Kéziszerszám, amely alkalmas a növény kiásására, a vetésmélység meghatározásához
* Mérőeszközök, a parcellaméret, a vetésmélység és a tőtávolság megállapításához

Ellenőrzés képfelismeréssel, drónok segítségével:

Megjegyzés: a „drón” lehet légi és földön járó eszköz is

Megkívánt szolgáltatások:

A GPS adatok cm pontosságú rögzítése

A kultúrnövény pontos felismerése (megkülönböztetése gyomoktól kevéssé szennyezett területen)

Méretarányos, GPS adatokkal meghatározott rácsbeosztás

**∞∞∞**